28/12/2022 | Administración LocalMunicipal
Toques
Aprobación das bases específicas que rexerán a convocatoria do proceso selectivo para a provisión de dúas prazas de Auxiliar do Servizo de Axuda no Fogar no Concello de Toques en réxime de persoal laboral fixo

ANUNCIO Logo de aprobar por Resolución de Alcaldía número 331/2022 de data 22 de decembro de 2022, as bases específicas para a convocatoria do proceso selectivo para a provisión de 2 prazas de Auxiliar do Servizo de Axuda no Fogar no Concello de Toques, mediante o sistema de concurso en réxime de persoal laboral fixo incluídas na Oferta de Emprego Público extraordinaria derivada da Lei 20/2021, de 28 de decembro, de medidas urxentes para a redución da temporalidade no emprego público, procede a súa publicación íntegra no Boletín Oficial da Provincia. Achéganse as bases específicas que rexerán a convocatoria: “BASES ESPECÍFICAS DO PROCESO SELECTIVO PARA A PROVISIÓN EN PROPIEDADE DE DUAS PRAZAS DE AUXILIAR DE SERVIZO DE AXUDA NO FOGAR, NA MODALIDADE DE PERSOAL LABORAL FIXO, INCLUÍDA NA OFERTA DE EMPREGO PÚBLICO EXTRAORDINARIA DO CONCELLO DE TOQUES, PARA A ESTABILIZACIÓN DO EMPREGO TEMPORAL Primeira.–Obxecto.1.- As presentes bases teñen por obxecto a regulación específica do proceso selectivo, a través do procedemento de concurso, para a provisión en propiedade de duas prazas de auxiliares de Servizo de Axuda no Fogar, prevista no cadro de personal laboral fixo do Concello de Toques e que figura incluida na Oferta Pública de Emprego extraordinaria aprobada ó abeiro do establecido na Lei 20/2021, de 28 de decembro, de medidas urxentes para a reducción da temporalidade no emprego público. A indicada OEP foi publicada no BOP nº 104, do 02/06/2022.2.- O proceso selectivo ríxese polo establecido nas presentes bases específicas e nas bases xerais xa aprobadas por este concello de Toques para cubrir as prazas de estabilización de emprego temporal incluídas na Oferta Pública de Emprego extraordinaria aprobada ó abeiro do establecido na Lei 20/2021. Segunda.–Características das prazas convocadas.1.- Praza Auxiliar de Servizo de Axuda no Fogar. Características: - Denominacion: Auxiliar de Servizo de Axuda no Fogar. - Clasificación: Grupo V. Xornada completa. - Retribucións e funcións: As recollidas no Catálogo e/ou Plantilla de Persoal e na Relación de Postos de Traballo que se está a elaborar na actualidade.2.- Praza Auxiliar de Servizo de Axuda no Fogar. Características: - Denominacion: Auxiliar de Servizo de Axuda no Fogar. - Clasificación: Grupo V. Xornada parcial ( 37,5% de xornada ). - Retribucións e funcións: As recollidas no Catálogo e/ou Plantilla de Persoal e na Relación de Postos de Traballo que se está a elaborar na actualidade. Terceira.–Requisitos específicos dos aspirantes. Ademais dos establecidos nas bases xerais, os aspirantes deberán acreditar que reúnen os seguintes requisitos específicos: 1.- Titulación: Certificado de escolaridade ou equivalente.2.- Estar en posesión da titulación de formación profesional de grao medio de atención sociosanitaria ou equivalente, regulada no Real Decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real Decreto 1379/2008, do 1 de agosto, polo que se establecen os certificados de profesionalidade da familia de profesional de servizos socioculturais e a comunidade.3.- Estar en posesión do carnet de conducir B.4.- Estar en posesión do nivel de CELGA 2 ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de língua galega realizarase de conformidade ao previsto na normativa de aplicación, con arranxo ao Sistema de Certificación de Língua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007 e Orde do 10 de febreiro de 2014, que modifica a anterior, ao respecto dos certificados oficiais acreditativos dos niveis de coñecemento da Língua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o coñecemento da Lingua Galega requerida, ou estar en condicións de obtelo dentro do prazo de presentación de instancias, deberán realizar unha proba específica de coñecemento da língua galega, segundo o previsto na base terceira das bases xerais do proceso de estabilización, que cualificará ao/á aspirante como apto ou non apto. As persoas aspirantes deberán posuír todos estes requisitos na data na que remate o prazo de presentación de instancias e deberanse manter ata o momento do seu nomeamento. Cuarta.-Documentación e prazo de presentación das solicitudes. O prazo para presentar as solicitudes será de 20 días hábiles, contados a partir do día seguinte ao da publicación do extracto do anuncio da convocatoria específica no Boletín Oficial do Estado. A instancia solicitando participar no proceso selectivo, segundo o modelo establecido como anexo a estas bases específicas, virá acompañada da seguinte documentación: - Copia compulsada do DNI - Copia compulsada da titulación esixida - Copia compulsada da titulación de formación profesional requerida ou do certificado de profesionalidade de atención sociosanitaria. - Copia compulsada do Celga 2 ou equivalente - Copia compulsada do carnet de conducir B. - Documentación acreditativa dos méritos alegados para a valoración na fase do concurso dacordo co establecido nas bases xerais. Quinta.- Admisión e proceso de selección. No non regulado por estas bases específicas estarase ao establecido nas Bases Xerais que rexen os procesos selectivos convocados polo Concello de Toques para cubrir as prazas de estabilización de emprego temporal incluídas na oferta de emprego público extraordinaria. A solicitude para participar neste proceso terá que especificar para que praza en concreto quere participar ( se pode participar para unha ou para as duas prazas ): 1.- Auxiliar de Servizo de Axuda no Fogar ( xornada completa ) 2.- Auxiliar de Servizo de Axuda no Fogar ( xornada parcial; 37,5% da xornada) A valoración dos méritos proposta polo tribunal será obxecto de publicación na sede electrónica deste Concello ( https://sede.toques.es ) e no Taboleiro físico de Anuncios do Concello, dispoñendo os aspirantes dun prazo de 5 días hábiles, contados a partir da publicación, para a presentación de alegacións, que serán resoltas polo tribunal, aprobando a relación definitiva que será elevada á alcaldía. Sexta.- Sistema de selección. Valoración de méritos. O proceso de selección realizaráse polo sistema de concurso, que consistirá na valoración de méritos. A puntuación máxima do concurso será de 100 puntos, distribuídos do seguinte xeito: 1.- Experiencia profesional e antigüidade na administración, máximo 60 puntos.2.- Formación e capacitación profesionais ( cursos relacionados coas funcións e co traballo da praza en cuestión ): máximo 40 puntos.6.1. Experiencia profesional e antiguidade na administración ( máximo 60 puntos ): Nesta fase do concurso, a puntuación será o resultado da valoración ponderada dos seguintes méritos: A) Servizos prestados no corpo, escala, categoría ou equivalente da entidade local convocante en calidade de persoal temporal: 0,30 puntos por cada mes completo de servizos prestados. B) Servizos prestados noutros corpos, escalas, categorías ou equivalentes da entidade local convocante en calidade de persoal temporal: 0,05 puntos por cada mes completo de servizos prestados. C) Servizos prestados en corpos, escalas, categorías ou equivalentes doutras administracións públicas (distintas da entidade local convocante) en calidade de persoal temporal: 0,15 puntos por cada mes completo de servizos prestados. D) Servizos prestados no resto do sector público en calidade de persoal temporal: 0,01 puntos por cada mes completo de servizos prestados. Non se valorarán as fraccións de mes, entendendo un mes por 30 días naturais. Non se computará como experiencia no ámbito das Administracións Públicas a experiencia adquirida ao servizo de empresas que presten servizos externalizados polas devanditas Administracións. A acreditación dos méritos por tempo de servizos prestados realizarase mediante certificación da Administración pública correspondente expedida pola Secretaría, na que deberá figurar, como mínimo: a Administración pública, o vínculo ou réxime xurídico, a denominación do grupo/categoría/posto, e a data de inicio e finalización da vinculación.6.2.- Formación e capacitación profesionais ( cursos relacionados coas funcións e co traballo da praza en cuestión e máximo 40 puntos ). Nesta fase do concurso, a puntuación será o resultado da valoración ponderada dos seguintes méritos: A) Cursos homologados polas diferentes administracións públicas ou outras entidades do sector público, ou os realizados no ámbito da formación para o emprego ou os acordos de formación contínua cuxo contido esté directamente relacionado coas funcións propias da praza obxecto da convocatoria e os considerados transversais polo seu interese para todos os postos, como os de coñecemento da lingua galega, os relacionados coa prevención, cos dereitos e deberes dos empregados públicos coa igualdade, a protección de datos, a atención ó cidadán, a protección do medio ambiente desde o ámbito laboral e os de ofimática, entre outros. A valoración será a seguinte: 1,00 punto por hora. O número de horas mínimas requeridas para que un curso sexa puntuable será de 10 horas, é dicir, os cursos de menos de 10 horas non terán puntuación. A solicitude irá acompañada do/s certificado/s de servizos prestados a respecto da experiencia alegada nas diferentes administracións públicas e dos títulos que acrediten a formación recibida, así como das titulacións académicas e capacitacións profesionais. Non se aceptará formación non acreditada dentro dos plans e accións formativas aprobadas e xestionadas polas administracións públicas. Disposición final.- Incidencias e réxime de recursos. Contra estas bases específicas, que poñen fin á vía administrativa, poderase interpor o recurso potestativo de reposición, ante o mesmo órgano que ditou o acto, no prazo dun mes que se contará desde o día seguinte ao da publicación deste acordo, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas. Poderase interpoñer o recurso contencioso-administrativo, ante o Xulgado ou Sala do Contencioso-Administrativo do Tribunal Superior de Xustiza de Galicia, de conformidade cos artigos 8 e 10 da Lei 29/1998, do 13 de xullo, reguladora da xurisdición contencioso-administrativa, no prazo de dous meses que se contará a partir do día seguinte ao da publicación deste acordo ou desde o día seguinte a aquel en que se notifique a resolución do recurso potestativo de reposición ou en que este se deba entender desestimado. Todo isto sen prexuízo do dereito dos interesados a formular calquera outro recurso que se considere pertinente.” Toques, 22 de decembro de 2022 O alcalde, Asdo.: José Angel Penas Garcia